stanford-oval/wikipedia huggingface dataset:
Luettelo Artemis Fowl -sarjan hahmoista
A > Leon Abbot

Suurikokoinen demoni ja Hybrasin sankari. Muut demonit ihailevat häntä, sillä hän onnistui tuomaan romaanin ja varsijousen mukanaan ihmisten maailmasta. Hänen oikea nimensä on N'zall, joka tarkoittaa "pientä sarvea".
B > Arno Blunt

Uusiseelantilainen henkivartija, joka toimi Jon Spiron leivissä. Blunt on Butlerin tapaan jättimäinen, ja hänellä on platinanvaaleat hiukset.
Ikuisuuskoodissa hän onnistui ampumaan Butleria kuolettavasti, mutta samassa rytäkässä hän menetti hampaansa. Sen jälkeen Blunt on käyttänyt erilaisia tekohampaita.
Ikuisuuskoodin lopussa Butler esittää haamua ja saa huijattua Bluntin tunnustamaan kaikki rikoksensa ja tämä joutuu vankilaan.
B > Mervall & Descant Brill

Tonttukaksoset, jotka toimivat Opal Koboin apureina. Kaksoset eivät ole yleisiä keijujen keskuudessa, ja Brillin veljesten syntymä oli suuri mediatapahtuma.
B > Domovoi Butler

Domovoi Butler, josta yleensä puhutaan pelkällä sukunimellä, on Artemis II:n henkivartija ja läheinen ystävä. Butler on yksi niistä harvoista, jotka tietävät keijujen olemassaolosta. Hän joutuu vaarallisiin tilanteisiin ja hän on liki kuollut ja kuollut kirjoissa Artemis Fowl ja Artemis Fowl: Ikuisuuskoodi. Butler ja Artemis ovat keijujen vihollisia ja heillä on usein yhteisiä projekteja.
Butler on ihmiseksi jättiläismäinen ja hän on ajanut päänsä kaljuksi. Butlerin sanotaan olevan kolmanneksi vaarallisin ihminen maailmassa.
Butlerin ystäväpiiriin kuuluu muun muassa Artemis II, Artemis I, hänen pikkusiskonsa Juliet Butler, menninkäiskomisario Holly Short, HALTiJan ensimmäinen naispoliisi, joka on parantunut hänet ainakin kerran, kleptomaanikääpiö Mulch Diggums, komentaja Julius Root sekä fiksu kentauri Foaly.
B > Juliet Butler

Butlerin pikkusisko. Juliet oli Madam Kon opissa, muttei railakkaan luonteensa vuoksi menestynyt opinnoissaan. Juliet on syntynyt Yhdysvalloissa ja hän on kiinnostunut vapaapainista.
C > Caballine

Naispuolinen kentauri, joka on esiintynyt sarjassa ainoastaan keskusteluissa. Caballine mainitaan ensimmäisen kerran kirjassa Kadonnut siirtokunta. Hän on ammatiltaan kuvanveistäjä ja KVTV:n tutkija. Foaly kertoo käyvänsä lenkkeilemässä Caballinen kanssa joka aamu. Aikaparadoksissa kerrotaan, että Foaly ja Caballine ovat mennet naimisiin.
D > Doodah Day

Pikkuruinen tonttu, joka salakuljettaa kalaa Turvaan. Doodah osaa ajaa millä tahansa ajoneuvolla.
D > Mulch Diggums

Kleptomaanikääpiö, joka on toiminut Artemiksen apuna useissa tämän seikkailuissa. Mulchilla on pitkä rikosrekisteri ja hän on istunut pitkään vankilassa. Kleptomaaniksi ajautunut ja taikuudestaan luopunut Mulch auttaa HALia selvittämään ensin Artemis Fowlin ongelmat ja on myöhemmin avainasemassa pelastamassa koko keijujen Turvakaupunkia suuruudenhullun, koomasta heränneen Opal Koboin kieroutuneilta suunnitelmilta.
F > Foaly

Huippuälykäs kentauri, joka toimii HAL:n teknikkona. Foaly on äärimmäisen ylpeä keksinnöistään ja perso kehuille. Foaly on Hautautuneiden Alueiden Lainvalvonnan (HAL:in) tekninen neuvonantaja. Menninkäiskomisario Holly Short on hänen hyvä ystävänsä. Foaly pitää porkkanoista ja on yleensä hyvin ivallinen ja äärimmäisen vainoharhainen. Foalyn pahin vihollinen ja kilpailija on Opal Koboi. Foalyn keksintöjä ovat muun muassa titaanikapselit ja HAL:in kypärät.
F > Angeline Fowl

Artemis Fowl I:n vaimo ja Artemis nuoremman, Mylesin, ja Beckettin äiti. Angeline on hyvin rakastunut mieheensä ja hän masentuu vakavasti tämän katoamisen jälkeen.
F > Artemis Fowl I

Fowlin suvun päämies, joka oli kadoksissa Venäjällä kahden vuoden ajan. Ennen katoamistaan Artemis I oli kylmäverinen rikollisnero, joka keskittyi vain rikollisiin hankkeisiinsa. Artemis II onnistui kuitenkin keijujen avustuksella pelastamaan isänsä Venäjän mafian kynsistä kirjassa Tehtävä pohjoisessa. Holly joutui käyttämään taikuuttaan Artemis I:n parantamiseen. Parantamisen jälkeen Artemis I oli tietenkin fyysisesti terveempi, mutta hän päätti myös luopua rikollisista hankkeistaan ja keskittyvänsä perheeseensä.
F > Artemis Fowl II

Sarjan päähenkilö, poikkeuksellisen älykäs irlantilaisnuori. Artemiksella on rikollisia taipumuksia ja hän haluaa nostaa Fowlin rikollissuvun taas vanhaan kukoistukseensa. Ensimmäisessä kirjassa 12-vuotias Artemis on vielä moraaliton ja hän kidnappaa HAL:n komisarion Holly Shortin vaihtaakseen tämän keijujen kulta-aarteeseen.
Sarjan edetessä Artemis kuitenkin ystävystyy keijujen kanssa. Artemis auttaa keijuja monissa seikkailuissa, mutta tarvitsee itsekin heidän apuaan.
K > Grub Kelp

Trouble Kelpin pikkuveli ja HAL:n alikonstaapeli. Grub löytää kaikesta jotakin vikaa ja hän tekee usein valituksia, joskus täysin tarpeettomasti.
Ensimmäisessä tarinassa Grub on ainoa Noutoryhmän jäsen, jonka Butler jättää tainnuttamatta. Grub kertoo tämän jälkeen tarinaa, jossa hän päihittää jätti-Butlerin. Tarina muuttuu hurjemmaksi joka kerta.
K > Trouble Kelp

HAL:n menninkäinen, jonka saavutuksia ylistetään useita kertoja sarjan aikana. Trouble esiteltiin ensimmäisessä kirjassa komisariona ja Noutoryhmä 1:n johtajana. Ikuisuuskoodin ja Opalin koston välisenä aikana Trouble ylennettiin tarkastajaksi. Hän sai ylennyksen komentajaksi Ark Soolin saatua potkut.
Trouble on Hollyn hyvä ystävä ja laittoi oman uransa vaaraan vaatiessaan Hollyn päästämistä TiJaan tarinassa HALTiJa.
Kirjassa Atlantiskompleksi selviää, että Trouble ja Holly ovat käyneet treffeillä ja että epävirallisesti Holly kutsuu esimiestään lempinimellä "Trubs".
K > Opal Koboi

Narsistinen, hullu ja nero tonttu, jolla on suuria rikollisia suunnitelmia. Opal esiintyi ensimmäisen kerran kirjassa Artemis Fowl: Tehtävä pohjoisessa, jossa hän yritti ottaa Hautautuneet Alueet hallintaansa. Opal värväsi hiidet sotimaan puolestaan ja lavasti Foalyn syylliseksi hiisikapinaan. Artemis tovereineen onnistui kuitenkin pysäyttää Opal ja tämä vaipui koomaan.
Myöhemmin, kirjassa Opalin kosto, Opal heräsi meditaatiounestaan, jota kaikki luulivat koomaksi. Brillin veljesten avulla Opal alkoi toteuttaa kostoaan. Hän suunnitteli tuhoavansa hänen aiemmat suunnitelmansa estäneet, Artemiksen, Hollyn, Juliuksen ja Foalyn sekä paljastavansa Turvan ihmisille. Opal teki itselleen plastiikkakirurgisia toimenpiteitä ja yritti sulautua ihmisten joukkoon. Opal onnistui murhaamaan Julius Rootin, mutta hänen muut suunnitelmansa ehdittiin estää. Opal päätyi kirjan lopussa huippuvartioituun selliin.
Opal nähtiin myös Aikaparadoksissa, jossa Artemis ja Holly saivat vastaansa menneisyyden Opalin, joka yritti saada itselleen erilaisia taikavoimia harvinaisista eläimistä.
Lopulta viimeisessä kirjassa, Viimeisessä Vartijassa, Opal kuolee.
M > Loafers McGuire

Ikuisuuskoodissa esiintyvä pienikokoinen gangsteri. Loafers lähetettiin hakemaan Artemista Chicagoon yhdessä Mo Digencen (Mulch Diggums) kanssa.
N > Numero yksi

Demonivelho ja Qwanin oppilas.
P > Minerva Paradizo

Ranskalaistyttö ja lapsinero, joka on myös selvillä keijujen olemassaolosta. Kuten Artemis aluksi, Minervakin halusi hyötyä keijuista. Minerva teki suunnitelman napatakseen demonin ja saamalla näin Nobelin palkinnon. Apureineen Minerva onnistuikin saamaan kiinni demonivelho Numero yhden. Artemis ystävineen kuitenkin sekoitti Minervan suunnitelmat, ja tämä joutui henkivartijansa Billy Kongin kidnappaamaksi. Myöhemmin Artemis ja kumppanit onnistuvat pelastamaan Minervan.
Butler kertoo, että Artemiksen kolmen vuoden aikamatkan aikana on Minerva on kasvanut ja kaunistunut ja puhuu Artemiksesta hyvin ihailevaan sävyyn.
Q > Qwan

Mahtava demonivelho, joka oli kivettyneenä tuhansia vuosia. Qwan oli yksi niistä velhoista, jotka yrittivät siirtää Hybrasin turvallisesti Limboon. Abbotin sotkeuduttua loitsimiseen Qwan ja muut velhot (paitsi Qweffor) kivettyivät. Ihmiset löysivät kivettyneet velhot, luulivat näitä patsaiksi ja asettivat nämä näytteille.
Qwan on Qwefforin ja Numero yhden opettaja.
Q > Qweffor

Demonivelho ja Qwanin oppilas.
R > Julius Root

Menninkäinen, joka toimi HAL:n komentajana. Juliuksella oli tapana polttaa sienisikareita. Hän oli hyvin äkkipikainen ja suuttuessaan hänen kasvonsa muuttuivat punaisiksi, mistä juontuukin hänen lisänimensä Punajuuri (engl. Beetroot).
Julius suhtautui epäileväisesti Hollyn pärjäämiseen HAL:ssa, koska tämä on nainen. Myöhemmin heidän suhteensa on melko läheinen isä-tytär-suhde.
Opalin kostossa Julius menehtyi räjähdyksessä, joka oli osa Opal Koboin kostosuunnitelmaa.
R > Turnball Root

Julius Rootin vanhempi veli ja entinen HAL:n komisario, joka on esiintynyt tarinassa HALTiJa ja kirjassa "Atlantiskompleksi". Turnball aikoi laskea vettä Turvaan omien päämääriensä saavuttamiseksi. Juliuksen onnistui kuitenkin estää veljensä aikeet ja hän antoi tämän paeta pinnalle sen sijaan, että olisi teljennyt tätä vankilaan. Turnball pakoili veljeään vuosisatojen ajan.
Turnball yritti murhata veljensä ja Trouble Kelpin, mutta Holly Short onnistui pysäyttämään hänen aikeensa. Turnball pidätettiin ja hän joutui lopulta vankilaan. Turnball Root kuoli kirjassa "Atlantiskompleksi" räjähdyksessä yhdessä rakastamansa ihmisen kanssa.
S > Kenraali Scalene

Yksi hiisikapinan johtajista.
S > Holly Short

Sarjan naispäähenkilö ja HAL:n komisario. Holly on lahjakas lentäjä ja hän toimii tehtävissään usein oman päänsä mukaan sen sijaan, että kuuntelisi käskyjä pomoiltaan. Hollylla on sarkastinen huumorintaju ja hän on menninkäisten tapaan hyvin tunteellinen.
Holly valmistui HALin lentokoulusta parhain mahdollisin arvosanoin. Hän sai hopeiset TiJan terhonsa hieman kyseenalaisessa koeympäristössä komentaja Julius Rootin veljen, Turnball Rootin puututtua asiaan. Holly on ainoa HALTiJaan hyväksytty nainen. Hänellä on tapana ottaa suuria riskejä operaatioissaan ja toimia ohjeiden vastaisesti ja on siitä syystä komentaja Rootin silmätikku.
Holly oli saamassa ylennystä tarkastajaksi kirjassa "Opalin kosto". Alun perin Holly suunnitteli hylkäävänsä ylennyksen, mutta komentaja Rootin sanat saivat Hollyn muuttamaan mielensä. Rootin kuoleman jälkeen Holly kuitenkin erosi HAL:n palveluksesta ja perusti myöhemmin etsivätoimiston yhdessä Mulch Diggumsin kanssa.
Pituudeltaan Holly on sentin keskivertomenninkäistä lyhyempi eli tasan metrin mittainen. Hollylla on punaisenruskeat, lyhyet ja piikikkäät hiukset. Hänen molemmat silmänsä ovat alun perin pähkinänruskeat, mutta Kadonneessa siirtokunnassa tapahtuvan aikahyppäyksen aikana Artemis ja Holly vaihtavat vahingossa toiset silmänsä. Sen jälkeen Hollyn toinen silmä on pähkinänruskea ja toinen sininen.
S > Ark Sool

Maahinen, joka toimi ensin HAL:n sisäisen tutkinnan johtajana. Sool ylennettiin HAL:n komentajaksi Julius Rootin kuoleman jälkeen. Hän suhtautuu hyvin nyrpeästi Holly Shortiin ja sai tämän eroamaan virastaan. Kadonneessa siirtokunnassa Sool ei tehnyt elettäkään demonien ja Hybrasin pelastamiseksi. Soolia syytettiin Väen pettämisestä ja hänet erotetaan virastaan.
S > Jon Spiro

Yhdysvaltalainen liikemies ja rikollinen, joka asuu Chicagossa. Spiro varasti Artemiksen keksinnön C Cuben ja yritti avata sen salaisuudet. Artemiksen onnistui kuitenkin saada C Cube takaisin, ja Spiro päätyi vankilaan.
V > Chix Verbil

Ilmahinen, joka esitellään ensimmäisen kerran kirjassa Artemis Fowl. Ensimmäisessä osassa hänellä on kuitenkin hyvin pieni rooli. Kuten kaikki ilmahiset, Chixillä on siivet, vihreä iho ja hän rakastaa lentämistä.
V > Raine Vinyáya

Naiskomentaja ja menninkäinen. Vinyáya on mukana keijujen neuvostossa ja Osasto 8:ssa. Julius Rootin ja Holly Shortin ystävä; Vinyáya oli ensimmäisiä, jotka uskoivat ettei Holly murhannut Juliusta. Kuoli kirjassa Atlantiskompleksi.
Z > Giovanni Zito

Italialainen miljardööri, jonka Opal Koboi mesmeroi. Opal uskottelee Zitolle olevansa tämän adoptoitu tytär ja käskee tämän sen jälkeen porauttaa reiän maan sisään aikomuksenaan paljastaa keijuyhteisö ihmisille.
Lauren Lane

| Lauren Lane> Henkilötiedot |
| --- | --- |
Koko nimi:  Laura Kay Lane
Syntynyt: 2. helmikuuta 1961 (ikä 63) Oklahoma City, Oklahoma, Yhdysvallat
Ammatti:  näyttelijä, professori
Puoliso:  David Wilkins (1998–2009)
Näyttelijä
Taiteilijanimet:  Laura Lane
Aktiivisena:  1984–2001 (televisio ja elokuva) 1989–edelleen (teatteri) 2003–edelleen (professori)
Merkittävät roolit:  C. C. Babcock (Nanny)
Aiheesta muualla
Viralliset kotisivut
IMDb 
AllMovie
Laura Kay "Lauren" Lane (s. 2. helmikuuta 1961 Oklahoma City, Oklahoma) on yhdysvaltalainen näyttelijä ja professori. Lane tunnetaan parhaiten roolistaan C. C. Babcockina tilannekomediasarjassa Nanny, jota esitettiin vuodet 1993–1999.
Aiheesta muualla

Lauren Lanen viralliset sivut (englanniksi)
Lauren Lane Internet Movie Databasessa. (englanniksi)
Lauren Lane Allmoviessa (englanniksi)
Lauterbrunnen

| Lauterbrunnen |
| --- | --- |

 vaakuna
 Lauterbrunnenin sijainti kartalla
 Koordinaatit: 46°36′N, 7°54′E 
Valtio:  Sveitsi
Kantoni:  Bern
Hallintopiiri (Verwaltungskreis):  Interlaken-Oberhasli
Hallinto:  
 – Asutustyyppi:  Kunta
Pinta-ala:  
 – Kokonaispinta-ala:  164,56  km²
Korkeus:  725 - 4 158 m
Väkiluku (2012):  2 470
 – Väestötiheys:  15 as./km²
 
 lauterbrunnen.ch 
Infobox OKVirheellinen NIMI-arvo: 
Lauterbrunnen on noin 2 500 asukkaan kunta Bernin kantonissa Sveitsissä.
Maantiede

Maantieteellisesti kunta sijaitsee Lauterbrunnentalin laaksossa, jonka pohjalla oleva Weisse Lütschine -joki virtaa kohti pohjoisempana sijaitsevaa Brienzersee -järveä. Laaksossa ja sen rinteillä sijaitsevat itsensä Lauterbrunnenin kylän lisäksi muun muassa Wengenin, Mürrenin, Gimmelwaldin, Isenfluhin ja Stechelbergin kylät.
Liikenneyhteydet

Lauterbrunneniin on maantieyhteys moottoritieltä A8 Wilderswilistä, Interlakenin eteläpuolelta. Lauterbrunneniin kulkee myös Berner Oberland-Bahnen -rautatieyhtiön Berner Oberland-Bahn -rata Lütschinejoen vartta Interlaken Ostista.
Lauterbrunnenista on Bergbahn Lauterbrunnen-Mürren -yhtiön köysirata/rautatieyhteys Mürreniin.
Triviaa

Gimmelwaldin, Mürrenin ja Wengenin kylät ovat autottomia lukuun ottamatta joitakin sähköautoja.
Kuulu vuori Jungfrau (4 158 m mpy.) sijaitsee Lauterbrunnenissa.
Alppihiihdon ensimmäiset maailmanmestaruuskilpailut pidettiin Mürrenissä vuonna 1931.
Schilthornin (2 970 m mpy.) huipulle rakennettu Piz Gloria -ravintola sijaitsee Lauterbrunnenissa.
Aiheesta muualla

Kuvia tai muita tiedostoja aiheesta Lauterbrunnen Wikimedia Commonsissa
Malesian Superliiga

| Malesian Superliiga |
| --- | --- |
Laji:  Jalkapallo
Maa(t):   Malesia
Perustettu:  2004
Joukkueita:  14
Eniten mestaruuksia:  Johor Darul Ta'zim (9)
Sarjataso:  1.
Alempi taso:  Valioliiga
Sivusto:  http://footballmalaysia.com
Malesian Superliiga (malaijiksi Liga Super Malaysia) on maan jalkapallon korkein sarjataso. Sarja perustettiin vuoden 2004 sarjauudistuksessa, jolloin se korvasi Liga Perdana 1:n maan korkeimpana sarjatasona.
Superliigan alapuolelle muodostettiin Valioliiga. Sarjassa pelasi aluksi kahdeksan joukkuetta. Nykyisin Superliigassa pelaa 14 joukkuetta, jotka pelaavat kaksinkertaisen sarjan. Sarjan voittaja on maan mestari ja selviytyy AFC:n Mestarien Liigan karsintoihin. Sarjan kaksi viimeistä putoavat sarjaporrasta alemmas.
Mestarit

Malesian jalkapallomestaruus ratkaistiin ensimmäistä kertaa vuonna 1982. Tätä ennen maassa pelattiin vain osavaltioiden sisäisistä mestaruuksista.
Mestarit > Mestarit 1982–2003

| 0 | 1 | 2 |
| --- | --- | --- |
|  1982 – Penang  1983 – Melaka  1984 – Selangor  1985 – Singapore  1986 – Kuala Lumpur  1987 – Pahang  1988 – Kuala Lumpur  1989 – Selangor  |  1990 – Selangor  1991 – Johor  1992 – Pahang  1993 – Kedah  1994 – Singapore  1995 – Pahang  1996 – Sabah  1997 – Sarawak  |  1998 – Penang  1999 – Pahang  2000 – Selangor  2001 – Penang  2002 – Perak  2003 – Perak  |
Mestarit > Superliiga

| 0 | 1 | 2 |
| --- | --- | --- |
|  2004 – Pahang  2005 – Perlis  2006 – Negeri Sembilan  2007 – Kedah  2008 – Kedah  2009 – Selangor  2010 – Selangor  2011 – Kelantan  2012 – Kelantan  2013 – Singapore Lions XII  |  2014 – Johor Darul Ta'zim  2015 – Johor Darul Ta'zim  2016 – Johor Darul Ta'zim  2017 – Johor Darul Ta'zim  2018 – Johor Darul Ta'zim  2019 – Johor Darul Ta'zim  2020 – Johor Darul Ta'zim  2021 – Johor Darul Ta'zim  2022 – Johor Darul Ta'zim  |  2023 –  |
Mazda Rally Team Europe

B-ryhmän Mazda RX-7.
Mazda Rally Team Europe (MRTE) oli Achim Warmboldin perustama talli, joka kilpaili rallin maailmanmestaruussarjassa vuodesta 1985 vuoteen 1991.
Historia

Mazda Rally Team Europen perusti Achim Warmbold ja talli sijaitsi Belgiassa.
Talli kehitti B-ryhmän autoa Mazda RX-7:stä, joka sai homologaatiohyväksynnän 1. helmikuuta 1984. 
RX-7 oli takavetoinen kun nelivetoiset autot olivat tulossa kilpailuun, mutta sillä voitettiin Puolan ralli 1984 Euroopan mestaruussarjassa. Ingvar Carlsson saavutti autolla kolmannen sijan Akropolis-rallissa 1985.
B-ryhmän kieltämisen jälkeen talli ajoi A-ryhmän Mazda 323 4WD -autolla. Suomalaisista tallissa ovat ajaneet muun muassa Hannu Mikkola ja Tommi Mäkinen.
Käännös suomeksi
Lento (elokuva)

| Lento> Flight |
| --- | --- |

Ohjaaja:  Robert Zemeckis
Käsikirjoittaja:  John Gatins
Tuottaja:  Laurie MacDonald Walter F. Parkes Jack Rapke Steve Starkey Robert Zemeckis
Säveltäjä:  Alan Silvestri
Kuvaaja:  Don Burgess
Leikkaaja:  Jeremiah O'Driscoll
Pukusuunnittelija:  Louise Frogley
Pääosat:  Denzel Washington Don Cheadle Kelly Reilly John Goodman Bruce Greenwood Melissa Leo
Valmistustiedot
Valmistusmaa:  Yhdysvallat
Tuotantoyhtiö:  Paramount Pictures
Levittäjä:  Paramount Pictures UIP-Dunafilm Netflix
Ensi-ilta:   2012  8. helmikuuta 2013
Kesto:  139 min
Alkuperäiskieli:  englanti
Budjetti:  31 miljoonaa $
Tuotto:  161 772 375 $
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Lento on vuonna 2012 ensi-iltansa saanut Robert Zemeckisin ohjaama yhdysvaltalainen draamaelokuva, jonka pääosia esittävät Denzel Washington, Don Cheadle, Melissa Leo, Bruce Greenwood, Kelly Reilly ja John Goodman. Elokuva kertoo erikoisen lento-onnettomuuden syistä ja seurauksista. Denzel Washington näyttelee kokenutta lentokapteenia Whip Whitakeria, josta tulee kansallissankari yhdessä yössä. Tutkimuksissa käy ilmi, että sankarikapteeni on ollut lennon aikana alkoholin ja huumeiden vaikutuksen alaisena. Elokuva kääntyykin kuvaukseksi alkoholismista ja toipumisesta.
Aiheesta muualla > Arvostelut

Marko Pekkanen: Lento  6.2.2013. Filmgoer.fi.
Lento unelmiin

| Lento unelmiin> Radio Flyer |
| --- | --- |
 Dvd-kannessa vas. Wood, Bracco ja Mazzello.
Ohjaaja:  Richard Donner
Käsikirjoittaja:  David M. Evans
Tuottaja:  Lauren Shuler Donner
Säveltäjä:  Hans Zimmer
Kuvaaja:  Laszlo Kovacs
Leikkaaja:  Stuart Baird
Pääosat:  Lorraine Bracco John Heard Elijah Wood Joseph Mazzello Adam Baldwin Tom Hanks (kertoja)
Valmistustiedot
Valmistusmaa:  Yhdysvallat
Levittäjä:  Columbia Pictures Netflix
Ensi-ilta:  1992
Kesto:  114 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Lento unelmiin (Radio Flyer) on yhdysvaltalainen perhe-elokuva vuodelta 1992. Yksinhuoltajaäidin pojista väkivaltaisen isäpuolen vallan alla kertovan elokuvan on käsikirjoittanut David M. Evans ja ohjannut Richard Donner. Poikia näyttelevät Elijah Wood ja Joseph Mazzello ja aikuisrooleja muiden muassa Lorraine Bracco, John Heard ja Adam Baldwin. Kehyskertomuksessa tarinan kertojaa, toista pojista aikuisena, esittää Tom Hanks. Fantasiaa ja todellisuutta yhdistävässä tarinassa pojat rakentavat lelukärrystään lentokoneen paetakseen.
Vastaanotto

Elijah Wood palkittiin roolityöstään Young Artist -palkinnolla. Myös  Mazzello oli ehdokkaana palkintoon omassa ikäsarjassaan.
Olavi Similä sanoi Video-oppaassa vuodelta 1994 elokuvan löytävän poikkeuksellisen hyvin lasten maailman ja sielunelämän, makeiluun sortumatta. Hän antoi elokuvalle neljä tähteä asteikolla 1–5, mikä vastaa sanallista arviota ”erinomainen”.
Käännös suomeksi
Mazda RX-5

Mazda RX-5
Mazda RX-5 oli Mazdan vuosina 1975–1979 valmistama coupé-tyyppinen henkilöauto. Siinä on muiden RX-sarjan autojen tavoin wankelmoottori. Moottorin tilavuus oli 2 × 654 kuutiosenttimetriä ja tehoa oli 115 hevosvoimaa. Moottori valmistettiin NSU:n lisenssillä.
Aiheesta muualla

Kuvia tai muita tiedostoja aiheesta Mazda RX-5 Wikimedia Commonsissa
Leea Isotalo

Leea Isotalo (13. syyskuuta 1913 Helsinki – 4. elokuuta 2009 Jyväskylä) oli suomalainen pianotaiteilija ja merkittävä pianopedagogi. Hänet tunnettiin erityisesti Franz Lisztin ja Selim Palmgrenin tulkitsijana.
Aiheesta muualla

Katariina Liimatainen, Lisztin ja Palmgrenin tulkki, Pianisti-lehti 2007 sivut 16–24 (Arkistoitu – Internet Archive)
Malesian Grand Prix 2014

|  Malesian Grand Prix 2014  |
| --- | --- |
 2. osakilpailu 19 osakilpailusta kaudella 2014. 

Päivämäärä:  30. maaliskuuta 2014
Sijainti:  Sepang International Circuit, Sepang, Malesia
Ratatyyppi:  moottorirata
Radan pituus:  5,543 km
Kilpailun pituus:  56 kierrosta, 310,408 km
Sää:   Puolipilvinen
Paalupaikka
Kuljettaja:   Lewis Hamilton   (Mercedes)
Paaluaika:  1.59,431
Palkintokoroke
Voittaja:   Lewis Hamilton   (Mercedes)
Toinen:   Nico Rosberg   (Mercedes)
Kolmas:   Sebastian Vettel   (Red Bull)
Nopein kierros
Kuljettaja:   Lewis Hamilton   (Mercedes)
Kierrosaika:  1.43,066 (kierroksella 53)
Malesian Grand Prix 2014 on Formula 1 -sarjan toinen osakilpailu kaudella 2014. Kilpailu ajetaan Sepang International Circuitin radalla. Se on toinen kilpailu 1,6 litraisilla V6-turbomoottoreilla.
Aika-ajot

Kauden 2014 toiset aika-ajot ajettiin sateisissa oloissa. Ensimmäisen osion alku viivästyi 50 minuuttia ennen kuin rata oli ajokunnossa. Paalupaikalle ajoi Mercedeksen Lewis Hamilton. Toiseen ruutuun ajoi Red Bullin Sebastian Vettel ja Mercedeksen Nico Rosberg kolmanteen.
Ferrarin Kimi Räikkönen oli aika-ajojen kuudes. Williamsin Valtteri Bottas ajoi 15. sijalle, mutta sai kolmen lähtöruudun rangaistuksen Daniel Ricciardon estelemisestä ja sen vuoksi putosi lähtöruudukossa sijalle 18.